Man skuldig bevind vir Eugene Terre’Blanche se moordMedia in die hof. Die foto is deur @Jacanews op Twitter gelaai. Chris Mahlangu, die man wat vir Eugene Terre’Blanche se moord aangekla is, is Dinsdag in die Rondgaande Hof op Ventersdorp skuldig bevind. Die naam van die jeugdige in die saak is intussen bekendgemaak. Patrick Ndlovu is ook ‘n plaasweker, wat minderjarig was toe hy saam Mahlangu was wat Terre’Blanche op 3 April 2010 vermoor het. Hy is egter van die moord vrygespreek, maar is wel skuldig bevind van inbraak met die opset om te roof. Regter John Horn het bevind dat bewerings van sodomie, wat Mahlangu teen die vermoorde AWB-leier gemaak het, van alle waarheid ontbloot is. Uitspraak in die saak het vanoggend begin. Ondersteuners van die beskuldigdes sowel as Terre’Blanche het buite die hof saamgetrek te midde van ‘n sterk polisieteenwoordigheid.